ฮั่งเส็งปิดบวก 66.20 จุด รับข้อมูลศก.จีน, เฟดคงดบ.
ฮั่งเส็งปิดบวก 66.20 จุด รับข้อมูลศก.จีน, เฟดคงดบ.
18 ก.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้น โดยดัชนีฮั่งเส็งเพิ่มขึ้น 66.20 จุด หรือ 0.30% ปิดวันนี้ที่ 21,920.83 จุด ขานรับข้อมูลเศรษฐกิจจีนและการตัดสินใจคงอัตราดอกเบี้ยของธนาคารกลางสหรัฐ (เฟด)
ตลาดหุ้นฮ่องกงได้รับแรงหนุนหลังสำนักงานสถิติแห่งชาติของจีน (NBS) เปิดเผยว่า ตลาดที่อยู่อาศัยของจีนในเดือนส.ค.ยังคงกระเตื้องขึ้น โดยมีเมืองจำนวนมากขึ้นที่รายงานว่าราคาบ้านใหม่ปรับเพิ่มขึ้นเมื่อเทียบรายเดือน
นอกจากนี้ นักลงทุนยังขานรับคณะกรรมการกำหนดนโยบายการเงิน (FOMC) ของเฟด ที่มีมติด้วยคะแนนเสียง 9 ต่อ 1 ในการประชุมเมื่อวานนี้ ให้คงอัตราดอกเบี้ยในช่วง 0-0.25% ต่อไป